Αναβαθμίστηκε αρκετά από την τελευταία φορά που πήγαμε. Τοποθετήθηκε air condition και στο σαλόνι (πέρα από το χολ που ήδη υπήρχε) οπότε από θέμα θερμοκρασίας καλύπτεται πλήρως το διαμέρισμα και πρέπει να έβαψαν και τους τοίχους πρόσφατα, οπότε την νιώσαμε την διάφορα στην ανανέωση του χώρου. Υπάρχουν βέβαια περιθώρια περεταίρω βελτίωσης, όπως η προσθήκη σίτας στα παράθυρα ή η ανανέωση του μπάνιου. Στην κρεβατοκάμαρα τα μαξιλάρια είναι ελαφρώς φουσκωτά αλλά το στρώμα είναι εξαιρετικά άνετο και η ύπαρξη συσκευής ράδιο στο δωμάτιο κάνει την ατμόσφαιρα πολύ όμορφη. Στην κουζίνα υπήρξαν μικρά υπολείμματα σε ορισμένα σκεύη, όμως είναι επαρκώς εξοπλισμένη με όσα χρειάζεται ένα σπίτι, με το φουρνάκι να καλύπτει πλήρως όλες τις ανάγκες. Αν και η γειτονιά είναι καλή και η πολυκατοικία ήσυχη, είχαμε ένα μικρό πρόβλημα με τους από πάνω, κάνανε τρομερή φασαρία τα απογεύματα και περπατούσαν πολύ έντονα, όμως δεν νομίζω ότι έχει να κάνει με ηχομόνωση κλπ αλλά με τους συγκεκριμένους ενοίκους. Η επικοινωνία άψογη και η εξυπηρέτηση εξαιρετική, όπως ακριβώς και την προηγούμενη φορά. Τρομερή ευγένεια είτε μιλούσαμε από τηλέφωνο είτε από μηνύματα. Πολύ ευχαριστημένοι σαν ζευγάρι γι αυτό τους επιλέξαμε ξανά. Ελπίζουμε στο μέλλον να ξαναπάμε.